text: Se video: Udviklingshæmmede kan også danse
  11 maj 2014 kl. 10.55
  En kvinde fra Horsens har udviklet en særlig danseform, som udviklingshæmmede elsker.
  The feel good way ? kalder Signe Naessing fra Horsens metoden.
  Det er en danseform udviklet særligt til udviklingshæmmede og mennesker med hjernemæssige handicaps.
  Otte udviklingshæmmede fra Grindsted medvirker nu i en dansevideo, hvor de danser the feel good way.
  De otte var blandt de allerførste, der tog the feel good way til sig i 2011, da Signe Naessing opfandt princippet.
  -De er så glade for at danse. Det er så befriende, at de ikke kan gøre noget forkert, for de skal jo normalt have hjælp til en del. Efter de er begyndt på the feel good way, kan vi se, at de har fået en bedre motorik, er blevet bedre til at holde balancen og mere smidige, siger pædagog Charlotte Neumann, Grindsted.
  The feel good way er en glad bevægelsesform, som træner funktionelle bevægelsesmønstre ved hjælp af simple trin og bevægelser. Deltagerne kan danse og bevæge sig på netop den måde, som passer til dem og deres krop og handicap, og der er ikke noget, der er rigtigt eller forkert.
  Mediaclips from BusinessFilm on Vimeo.
  
  